मेढ़क के शरीर का तापमान वातावरण के ताप के अनुसार घटता या बढ़ता रहता है। यह ठंड से बचने के लिए पोखर आदि की निचली सतह की मिट्टी लगभग दो फुट की गहराई तक खोदकर उसी में बिना कुछ खाए रहता है। मेंढक के चार पैर होते हैं पिछले दो पैर अगले पैरों से बड़े होतें हैं, जिसके कारण यह लम्बी उछाल लेता है। अगले पैरों में चार-चार तथा पिछले पैरों में पांच-पांच झिल्लीदार उंगलिया होतीं हैं, जो इसे तैरने में सहायता करती हैं।